Павал Лёгкі

**Павал Мікалаевіч Лёгкі** ( 30 траўня 1972, Баранавічы, Берасьцейская вобласьць, БССР, СССР) — беларускі дзяржаўны дзяяч і дыплямат рэжыму Лукашэнкі.

## Біяграфія
Нарадзіўся 30 мая 1972 году ў Баранавічах Берасьцейскай вобласьці. Маці паходзіць зь вёскі Нач Ганцавіцкага раёну Берасьцейскай вобласьці, бацька — з Магілёўшчыны. У вёсцы Нач жылі ягоныя дзед з бабкай, усе школьныя вакацыі ён праводзіў на вёсцы. 

У 1989—1992 гадох быў курсантам Данецкай вышэйшай вайскова-палітычнай вучэльні інжынэрных войскаў і войскаў сувязі, у 1992—1993 гадох — курсантам Менскай вышэйшай вайсковай каманднай вучэльні, якую скончыў у 1993 годзе.

З чэрвеня па лістапад 1993 году быў камандзірам узводу вучэбнага цэнтру Менскай вышэйшай вайсковай каманднай вучэльні. У 1993—1998 гадох зьяўляўся навуковым супрацоўнікам вайскова-навуковых падразьдзяленьняў Менскай вышэйшай вайсковай каманднай вучэльні й Вайсковай акадэміі Рэспублікі Беларусь.

У 1998—2000 гадох працаваў карэспандэнтам, у 2000—2002 гадох — начальнікам-рэдактарам аддзелу рэдакцыі часопіса «Армія» Міністэрства абароны Рэспублікі Беларусь.

У 2002—2003 гадох працаваў аглядальнікам службы навінаў Агульнанацыянальнае тэлебачаньне.

У 2003—2012 гадох узначальваў прэс-службу прэзыдэнта Беларусі. На пасадзе, быў адным са сьпікераў рэжыму Лукашэнкі падчас разгону буйных пратэстаў  пасьля супярэчлівых прэзыдэнцкіх выбараў 2006 году («Джынсавая рэвалюцыя») і 2010 году (Плошча 2010 і «Рэвалюцыя праз сацыяльную сетку»).

У 2004 годзе скончыў Акадэмію кіраваньня пры прэзыдэнце Рэспублікі Беларусь.

З 22 кастрычніка 2012 году па 9 студзеня 2018 году працаваў дарадцам-пасланьнікам амбасады Рэспублікі Беларусь у Расейскай Фэдэрацыі, дзе адказваў за інфармацыйнае забесьпячэньне беларускай амбасады ў Маскве.

Ад 9 студзеня па травень 2018 году працаваў намесьнікам Міністра інфармацыі Рэспублікі Беларусь. З траўня 2018 году да 1 сьнежня 2020 году працаваў першым намесьнікам Міністра інфармацыі Рэспублікі Беларусь. Звольнены ў сувязі з пераводам на іншую працу.

1 сьнежня 2020 году прызначаны дарадцам-пасланьнікам амбасады Рэспублікі Беларусь у Расейскай Фэдэрацыі.

У 2025 годзе быў дырэктарам кампаніі «Крэатыўны код», зьвязанай зь нявесткай Аляксандра Лукашэнкі Ганнай Сялук.

## Сям’я
Жонка Алена й два сыны (старэйшы — студэнт, малодшы — школьнік).

## Узнагароды

* Ганаровая грамата Савета міністраў Рэспублікі Беларусь (2020)

## Санкцыі ЭЗ і іншых краінаў
У верасьні 2020 году Латвія й Эстонія ўнесьлі Лёгкага ў свае санкцыйныя сьпісы: Латвія прызначыла Лёгкага persona non grata, а Эстонія наклала пяцігадовую забарону на ўезд.

17 сьнежня 2020 году Лёгкі быў уключаны ў чорны сьпіс Эўразьвязу. Рада Эўрапейскага зьвязу прызнала Лёгкага падчас яго працы першым намесьнікам міністра інфармацыі адказным за *«рашэньне Міністэрства інфармацыі спыніць доступ да незалежных сайтаў і абмежаваць доступ у  пасьля [[Прэзыдэнцкія выбары ў Беларусі 2020 году|прэзыдэнцкіх выбараў 2020 году]] — рэпрэсіі супраць [[Грамадзянская супольнасьць|грамадзянскай супольнасьці]], [[Пратэсты ў Беларусі (2020—2021)|мірных дэманстрантаў]] і журналістаў»*. 26 студзеня 2021 году да санкцый ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя.

Акрамя таго, Лёгкага ў свае санкцыйныя сьпісы ўключылі Вялікабрытанія, Швайцарыя.

## Крыніцы

Катэгорыя:Беларускія вайскоўцы
Катэгорыя:Дыпляматы Рэспублікі Беларусь
Катэгорыя:Беларускія журналісты
Катэгорыя:Беларускія прапагандысты
Катэгорыя:Намесьнікі міністраў Рэспублікі Беларусь
Катэгорыя:Беларускія асобы ў Чорным сьпісе ЭЗ